Buloh Perindu

Buloh Perindu merupakan sebuah filem Melayu yang diterbitkan di Singapura yang ketika itu merupakan sebahagian dari Tanah Melayu pada tahun 1953. Filem ini merupakan filem berwarna yang pertama pernah dikeluarkan hasil terbitan Cathay-Keris Film. B. S. Rajhans telah bertindak sebagai pengarah di atas penggabungan Keris Film dan Cathay Film yang akhirnya dikenali sebagai "Cathay-Keris Film". Selepas filem ini, Malay Film Productions Ltd. (MFP) telah mengorak langkah dengan membuat filem berwarna pertama mereka sendiri iaitu Ribut pada tahun 1955.

 Sinopsis 
Cerita bermula dengan isteri sultan dan isteri di kalangan pembesar istana melahirkan anak (putera) di hari yang sama. Dua putera tersebut ditukarkan sebagai usaha untuk merampas kuasa sultan.

Putera sebenar (Shariff Medan) dibesarkan di sebuah kampung dan kemudian jatuh cinta dengan gadis jelita kampung tersebut, Rusini. Putera palsu (Bakar Rudin) yang bersikap bengis dan kejam tertarik hati dengan Rusini tetapi tidak mendapat layanan.

Sekumpulan gajah menyerang kampung tersebut, dan penduduknya di selamatkan oleh putera sebenar manakala putera palsu bukannya mahu membantu tetapi (kerana pengecut) lari menyelamatkan dirinya.

Peristiwa tersebut membawa kedua mereka (bagi menentukan siapa berhak menaiki takhta)beradu kekuatan (pencak) yang mana putera sebenar memenangi perlawanan. Sultan pula di tangkap dan menjadi tawanan lanun.

Ketua lanun (S. Alaton) apabila menyedari orang yang ditawannya itu sultan lalu membebaskannya, sultan tidak berlengah lagi pulang ke istana sempat menyaksikan pertarungan antara putera sebenar dengan putera palsu.

Akhirnya, putera palsu tewas dan rancangan untuk menjatuhkan sultan pun terungkai. Putera sebenar kemudian ditabalkan menjadi sultan oleh sultan.

 Pelakon 
 Rosini
 Bakaruddin
 Shariff Medan
 Salleh Ghani
 M. Amin
 Norsiah Yem
 Raden Sudiro
 Momo Latiff

 Lagu 
 Setangkai Kembang Melati oleh Dollah Chik dan Jamaliah Sharif

 Lihat juga 
 Filem Malaysia tahun 1953

 Rujukan 

Kategori:Filem Malaysia tahun 1953
Kategori:Filem Singapura tahun 1953
Kategori:Filem 1953
Kategori:Filem arahan B.S. Rajhans
Kategori:Filem bahasa Melayu